E ara non posqui creir que m’abandonen ena desgràcia.” Mès Doça-Amiga repliquèc: “Te juri per Allà qu’entad arren t’an de servir!” E Alí-Nur, didec: “Ara madeish les vau a veir, un a un; e picarè ena sua pòrta, e cada un me balharà generosament bèra quantitat, e d’aguesta manèra amassarè un capitau que damb eth me tierè ath comerç, e me harè enlà entà tostemp deth jòc e des diversions.” E plan que òc, se lheuèc de seguit e recorrec eth carrèr de Bassra qu’en eth demorauen es sòns amics, donques que toti eri viuien en aqueth carrèr, qu’ère eth mès beròi dera ciutat.